**משה אשכנזי** (נולד ב-19 בספטמבר 1983) הוא שחקן, קומיקאי וסטנדאפיסט ישראלי.

ביוגרפיה
--------

אשכנזי נולד וגדל בעכו, למד במגמת תיאטרון בניהולה של סימונה מזרחי בבית ספר התיכון "אורט דרסקי", עכו.
את צעדיו הראשונים עשה בשנת 2004, כשבתום שירותו הצבאי עבר לתל אביב ולמד בקורס משחק בבית הספר "הסטודיו" של יובל כרמי. באותה שנה החל ללמוד בבית הספר למשחק של סמינר הקיבוצים בניהולו של איציק ויינגרטן (2004–2007).

קריירה
------

בשנה השנייה ללימודיו אשכנזי החל לשחק בתיאטרון הערבי-עברי ביפו. הוא שיחק בהצגה "גריניץ'", פרי עטו ובבימויו של שי פיטובסקי. הוא גילם את דמותו של משה שולמן, בחור שמאבד את אביו. אחר-כך שיחק בתפקיד עבד, סוחר נשים ערבי, בהצגה "המערב הפרוע", בבימויו של סיני פתר, ובתפקיד הכומר בהצגה "אמא קוראז'", בבימויו של יגאל עזרתי.

במקביל כתב ושיחק ביחד עם איתמר מלול, במופע מערכונים בצוותא בשם "אשכנזי ומלול".

ב-2008 קיבלו הצמד פינה קומית בתוכנית הרדיו היומית "רדיו ללא הפסקה" של דידי הררי.

ב-2009 הגיש פינה קומית בתוכנית הלילה "לילה לבן" בערוץ 2, רשת,
וגם שיחק בתפקידי אורח בסדרות ותוכניות הטלוויזיה "בנות הזהב", "טוב שבאת", "לשם שינוי", "פולישוק", "סימני שאלה" ו"אנחנו לא משוגעים".

ב-2012 התפרסם בשלושה פרויקטים גדולים שיצאו במקביל:
הוא שיחק בתפקיד ראשי בסדרת הטלוויזיה "אננדה", שיצרה דנה מודן ושודרה בהוט 3; גילם את דמותו של עומאר, נווד ערבי צעיר המטייל בהודו; באחד התפקידים הראשיים בסרטו של שמי זרחין "העולם מצחיק" (2012) גילם את דמותו של נסי, בחור שמתעורר מתרדמת של תשע שנים ונושא איתו סוד גדול מעברו; ובתפקיד משני בסרט הקולנוע "הדילרים" של עודד דוידוף (2012). הוא גילם את דמותו של יאיר, סוחר סמים ירושלמי. עוד באותה שנה שיחק בסרט "קשת בענן" בבימויו של אלירן אליה. הסרט עוסק במבצע איתור גופות חיילנו לאחר אסון הנגמ"שים, אשכנזי מגלם בו את דמותו של חובש ביחידה קרבית.

הוא הנחה סדנאות משחק והומור עם נוער בסיכון, במסגרת פרויקט יוצרים צעירים עם קשת ופרויקט שח"ם בפריפריה. בנוסף, החל לעבוד על מופע סטנד-אפ אישי, ומשחק בהצגה "כיוונים" שכתב וביים אסף שלמה, שעוסקת במשחקי נשק בצבא ומציגה בצוותא. בשנת 2013 החל להשתתף בפאנל התוכנית "הדיבור", המשודרת בערוץ 24, בהנחיית אלירז שדה. כמו כן באותה שנה שיחק בסדרה "פצועים בראש" כדמות משנה, בתור מנהל ה"פרגולה" - בר בתל אביב.

ב-2014 שיחק בסרטו של ארנון צדוק, "כיפה אדומה".

ב-2015 השתתף אשכנזי בתוכנית הסאטירה "הכל שפיט" ששודרה בערוץ הראשון.

החל משנת 2016 מגלם אשכנזי את לירוי בסדרת הדרמה "מטומטמת" המשודרת בהוט 3. באותה שנה הצטרף גם לצוות השחקנים בסדרת הטלוויזיה "מפלצות קטנות" בערוץ 2, בתפקיד עידן.

ב-2018 השתתף בסדרה "בשבילה גיבורים עפים", בקשת 12. באותה שנה החל לגלם בתיאטרון הבימה את מני במחזמר "מיקה שלי", המבוסס על שירי יאיר רוזנבלום.

ב-2019 החל לגלם את סרג'יו קונסטנזה (במקביל לשלומי קוריאט) במחזמר "גבעת חלפון אינה עונה" המבוסס על הסרט של הגשש החיוור בתיאטרון הבימה. באותה שנה העלה מופע סטנד-אפ חדש.

ב-2020 שיחק בסדרה "הנחלה", בתפקיד גבע פיילוט. בנוסף לכך גילם תפקיד קטן בסדרה "מקיף מילאנו", בכאן חינוכית.

ב-2021 שיחק את דמותו של העוזר הפרלמנטרי "עדי מדינה" בסדרה "מותק בול באמצע" ששודרה בכאן 11. בנוסף בשנה זו אשכנזי מגלם את אודי ב"זאת שלי". באותה שנה שיחק בסדרה "בעלת החלומות" בHOT בידור, בתפקיד צחי טולדנו.

בשנת 2022 השתתף בעונה השמינית של "רוקדים עם כוכבים" בקשת 12 הודח שביעי, וחזר לנבחרת המאוחדת לאחר ניצחונו בפרק גלגל ההצלה מבין הזוגות שהודחו. הודח סופית בהדחה השתים עשרה. באותה שנה גילם דמויות שונות בסדרה "פשע לא מאורגן" בקשת 12.

ב-2023 שיחק בסרט "לרוץ על החול".

מפברואר 2023 הוא הפרזנטור של זוגלובק.

פרסים
-----

* במסגרת לימודיו זכה במלגת "קרן שרת אמריקה ישראל" 2005.

חיים אישיים
-----------

אשכנזי נשוי ללירון טובול ולהם שלושה ילדים. 

באוקטובר 2023 עבר אשכנזי עם אשתו וילדיו להתגורר בתאילנד.

אחיינו רותם דוידסון, בנה של אחותו רויטל נהרג ב-2011, בגיל 11, לאחר ששער כדורגל נפל עליו בזמן אימון.

פילמוגרפיה
----------

### קולנוע

| שנה | סרט | תפקיד | במאי | מידע נוסף |
| --- | --- | --- | --- | --- |
| 2012 | העולם מצחיק | נסי | שמי זרחין |  |
| 2012 | הדילרים | יאיר | עודד דוידוף |  |
| 2012 | קשת בענן | חייל ביחידה קרבית | אלירן אליה | הוקרן בסינמטקים ובתחרות הסרט הקצר במסגרת פסטיבל הקולנוע הישראלי |
| 2014 | אפס ביחסי אנוש | איתן | טליה לביא |  |
| 2015 | תפוחים מן המדבר | יוס'קה | אריק לובצקי ומתי הררי |  |
| 2016 | כיפה אדומה |  | ארנון צדוק |  |
| 2016 | אבינו | רב | מני יעיש |  |
| 2016 | ארץ פצועה | עופר משיח | ארז תדמור |  |

### טלוויזיה

| שנה | סדרה | תפקיד | יוצר | במאי | ערוץ |
| --- | --- | --- | --- | --- | --- |
| 2022 | פשע לא מאורגן | דמויות שונות | רן לוי | רן לוי | קשת 12 |
| 2021 | בעלת החלומות | יצחק (צחי) טולדנו | שירה אלון | אריאל בנבג'י | HOT בידור |
| 2021 | זאת שלי | אודי בן זקן | חגית ביליה | אילן רוזנפלד | TeenNick |
| 2021 | מותק בול באמצע | אביעד (עדי) מדינה | שמואל הספרי | שמואל הספרי | כאן 11 |
| 2021 | מקיף מילאנו | ציון | אבנר ברנהיימר
נוי כרמל
יאיר פרי
דפנה לוסטיג | עודד לוטון | כאן חינוכית |
| 2020 | הנחלה | גבע פיילוט | אסף בייזר, נטלי מרכוס וארז שלם | רועי פלורנטין | קשת 12 |
| 2018 | בשבילה גיבורים עפים | יקיר בן דוד (בנדה) | עומרי גבעון | עומרי גבעון | קשת 12 |
| 2016 | מפלצות קטנות | עידן | דני סירקין | שני מלמד ניצן ורועי ניצן | ערוץ 13 |
| 2016 | מטומטמת | לירז | בת חן סבג |  | הוט 3 |
| 2015-2019 | לה פמיליה | אמיר | רן דברת, אבי בלקין, אוהד פרח | אוהד פרח | ערוץ 13 |
| 2015 | הכל שפיט |  | קרולין גליק | איתן כהן, רונן נויפלד, יניב קרסוצקי | הערוץ הראשון |
| 2014 | מתים לרגע | יובל (פרק 29) | גל זייד | יואב פז | הוט 3 |
| 2013 | הדיבור | פאנליסט |  |  | ערוץ 24 |
| 2012 | אננדה | עומאר | דנה מודן | אוהב פלנץ | HOT 3 |
| 2012 | בנות הזהב | אביחי הבן של שוש בן בסט (תיקי דיין) |  |  | ערוץ 10 |
| 2012 | פצועים בראש | ספי מנהל ה"פרגולה" - בר בתל אביב | גיא עמיר וחנן סביון | ירון ארזי | HOT 3 |
| 2011 | אנחנו לא משוגעים | מחפש שותף לדירה |  | עידן אופגנג וניר כהן | ביפ, אינטרנט |
| 2010 | סימני שאלה |  | עידו דרור ואופיר בביוף | אופיר בביוף | ערוץ 2, רשת |
| 2009 | פולישוק | כתב חדשות | שמואל הספרי | שמואל הספרי | ערוץ 2, קשת |
| 2009 | לילה לבן | סרגיי |  |  | ערוץ 2 רשת |
| 2008 | לשם שינוי |  | אפרת אברמוב ורונית סופר-פרידמן | מיכאל גרוניק, חיים אברהם ושאולי גורודסקי | הטלוויזיה החינוכית, ערוץ 23 |
| 2007 | טוב שבאת | תוכנית מערכונים |  |  | ערוץ 10 |

### תיאטרון

| שנה | הצגה | תפקיד | מחזאי | במאי | תיאטרון |
| --- | --- | --- | --- | --- | --- |
| 2019 | גבעת חלפון אינה עונה | סרג'יו קונסטנזה | ע"פ תסריט מאת אסי דיין ונפתלי אלטר, עיבוד למחזה: דניאל לפין | משה קפטן | תיאטרון הבימה |
| 2018 | מיקה שלי | מני | גדי ענבר | משה קפטן | תיאטרון הבימה |
| 2012 | כיוונים | איציק | אסף שלמה | אסף שלמה | צוותא |
| 2012-2009 | אשכנזי ומלול | מופע מערכונים | משה אשכנזי ואיתמר מלול | משה אשכנזי ואיתמר מלול | צוותא |
| 2008 | קרקס קוראז' | הכומר | עיבוד של יגאל עזרתי למחזה "אמא קוראז'" של ברטולט ברכט | יגאל עזרתי | התיאטרון הערבי-עברי ביפו |
| 2007 | המערב הפרוע | עבד | עלמה גניהר | סיני פתר | התיאטרון הערבי-עברי ביפו |
| 2007-2005 | גריניץ' | משה שולמן | שי פיטובסקי ומשה שולמן | שי פיטובסקי | התיאטרון הערבי-עברי ביפו |

משה אשכנזי במופע סטנדאפ בהבימה, אוגוסט 2019
* 
* 
* 
*

קישורים חיצוניים
----------------

ויקישיתוף מדיה וקבצים בנושא **משה אשכנזי** בוויקישיתוף
* משה אשכנזי, ברשת החברתית פייסבוק
* משה אשכנזי, ברשת החברתית אינסטגרם
* משה אשכנזי, במיזם "אישים" לתיעוד היצירה הישראלית
* משה אשכנזי, במסד הנתונים הקולנועיים IMDb (באנגלית)
* משה אשכנזי, באתר "אידיבי", מאגר הידע העברי לקולנוע ישראלי ועולמי
* משה אשכנזי, באתר ספר הקולנוע הישראלי
* תמר מרקוביץ'‏, מתלבשים על: משה אשכנזי, באתר וואלה!‏, 7 ביולי 2012
* רן בוקר, משה אשכנזי: "לא רוצה להיות כוכב, רוצה הכרה", באתר ynet, 27 ביולי 2012
* ליהי אלבז, למה משה אשכנזי לא כוכב? כי לא בא לו, באתר Xnet‏, 2 בדצמבר 2013
* אתר למנויים בלבד נבו זיו, לירז חולצה אפורה, באתר "ידיעות אחרונות", 18 בנובמבר 2016
* רן בוקר, משה אשכנזי: "סירבתי לסצנת סקס עם גבר", באתר ynet, 7 בספטמבר 2017
* אלדד שטרית, משה אשכנזי מתארח בפודקאסט "מאחורי כל צחוק", 5 באוגוסט 2019
* הדס בשן, ‏העולם מפחיד, אז צוחקים, באתר ‏מאקו‏, 19 בנובמבר 2020

הערות שוליים
------------

1. 1 2  יפעת מנהרדט, "לא הייתי מוכן לעתיד בלי ילדים. ידעתי שאעשה הכל כדי שכן יהיו לנו", באתר ynet, 29 בספטמבר 2022

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020012396
* VIAF: 1116158070704508780005
* WorldCat: lccn-no2020012396

 |